Document ID: 31993R0308

ΚΑΝΟΝΙΣΜΟΣ (ΕΟΚ) αριθ. 308/93 ΤΗΣ ΕΠΙΤΡΟΠΗΣ της 11ης Φεβρουαρίου 1993 για τις λεπτομέρειες εφαρμογής του καθεστώτος εισαγωγής στην Κοινότητα προϊόντων του τομέα του αιγείου και προβείου κρέατος, καταγωγής Βοσνίας-Ερζεγοβίνης, Κροατίας, Σλοβενίας και πρώην Γιουγκοσλαβικής Δημοκρατίας της Μακεδονίας, όσον αφορά το 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3125/92 του Συμβουλίου της 26ης Οκτωβρίου 1992 σχετικά με το καθεστώς που εφαρμόζεται κατά την εισαγωγή στην Κοινότητα των προϊόντων του τομέα του αιγείου και προβείου κρέατος καταγωγής Βοσνίας-Ερζεγοβίνης, Κροατίας, Σλοβενίας, Μαυροβουνίου, Σερβίας και πρώην Γιουγκοσλαβικής Δημοκρατίας της Μακεδονίας (1), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 3125/92 αναστέλλει εν μέρει την εφαρμογή του συστήματος διαχείρισης του καθεστώτος εισαγωγής που προβλέπεται από τη συμφωνία του 1981 μεταξύ της Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας για το εμπόριο στον τομέα του αιγείου και προβείου κρέατος (2) και από τη συμφωνία προσαρμογής του 1990 (3) και θεσπίζει την προσωρινή διαχείριση μόνο από την Κοινότητα, με κατανομή των ποσοτήτων, στις οποίες αναφέρεται η εν λόγω συμφωνία, μεταξύ των δημοκρατιών που προήλθαν από την πρώην Γιουγκοσλαβία- ότι το άρθρο 3 του κανονισμού (ΕΟΚ) αριθ. 3125/92 προβλέπει τις λεπτομέρειες εφαρμογής του νέου συστήματος διαχείρισης-
ότι πρέπει, για το σκοπό αυτό, να προσδιοριστεί η κατανομή των ποσοτήτων στις διάφορες δημοκρατίες και να καθοριστούν οι διαδικασίες που πρέπει να ακολουθούνται για την έκδοση των πιστοποιητικών εισαγωγής και, ιδίως, το υπόδειγμα που πρέπει να χρησιμοποιείται για το έγγραφο που αναφέρεται στην καταγωγή των ποσοτήτων-
ότι, εντούτοις, δεν πρέπει να καθοριστούν ποσότητες για τη Σερβία και το Μαυροβούνιο για την περίοδο που εξακολουθεί να ισχύει η απαγόρευση που προβλέπεται από τον κανονισμό (ΕΟΚ) αριθ. 1432/92 (4), όπως τροποποιήθηκε τελευταία από τον κανονισμό (ΕΟΚ) αριθ. 3534/92 (5)-
ότι η συμφωνία του 1981 μεταξύ της Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας προέβλεπε περιορισμό των εξαγωγών προς την Ελλάδα κατά τη διάρκεια ορισμένων ευαίσθητων περιόδων- ότι παρόμοιες συμφωνίες με τις άλλες τρίτες χώρες προέβλεπαν επίσης ένα τέτοιο περιορισμό- ότι οι συμφωνίες αυτές παρατάθηκαν έως το τέλος του 1993- ότι για την καλή διαχείριση της αγοράς απαιτείται να περιορισθούν επίσης, κατά τη διάρκεια ευαίσθητων περιόδων και για το 1993, οι εξαγωγές προς την Ελλάδα που προέρχονται από τις νέες δημοκρατίες που προήλθαν από την πρώην Γιουγκοσλαβία, αναμένοντας διευκρίνηση στις σχέσεις με τις εν λόγω τρίτες χώρες-
ότι πρέπει επιπλέον να ορισθούν οι οργανισμοί που θα εκδίδουν το έγγραφο που αναφέρει την καταγωγή στις διάφορες Δημοκρατίες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αιγοπροβάτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Σε εφαρμογή του καθεστώτος που προβλέπεται από τον κανονισμό (ΕΟΚ) αριθ. 3125/92, για τις ποσότητες που προβλέπονται για τα προϊόντα του τομέα του αιγείου και προβείου κρέατος από τη συμφωνία του 1981 μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας, ποσότητα 3 200 τόνων θα κατανέμεται ετησίως, σε τόνους ισοδυνάμου σφαγίου, μεταξύ των ακόλουθων νέων δημοκρατιών που προήλθαν από την εν λόγω δημοκρατία ως εξής:
"(σε τόνους ισοδύναμων σφαγίων)
0104 Ζώντα προβατοειδή και αιγοειδή: 0 0 0 0104 10 30 - Αρνιά ηλικίας μέχρι ενός έτους (1) 0104 10 80 και - Άλλα ζώντα προβατοειδή εκτός των αναπαραγωγών καθαρής φυλής (1) 0104 20 90 - Ζώντα προβατοειδή εκτός των αναπαραγωγών καθαρής φυλής (1) 0204 Κρέατα προβατοειδών ή αιγοειδών: - Νωπά ή διατηρημένα 850 450 50 1 - Απλή ψύξη ή κατεψυγμένα 0 0 0 0 (1) Για τα προϊόντα που υπάγονται στους κωδικούς ΣΟ 0104 10 30, 0104 10 80 και 0104 20 90, ο συντελεστής μετατροπής καθαρού βάρους (βάρος ζώντος ζώου)/ βάρος σφαγίου (βάρος ισοδυνάμου σφαγίου) που πρέπει να ληφθεί υπόψη είναι 0,47.
2. Εντούτοις, όσον αφορά εκείνα από τα προαναφερόμενα ανεξάρτητα κράτη τα οποία δεν έχουν ακόμη σφαγεία εγκεκριμένα για τις εξαγωγές στην Κοινότητα, οι ποσότητες του κρέατος μετατρέπονται σε ποσότητες ζώντων ζώων, εκφραζόμενες σε βάρος σφαγίου.
Άρθρο 2
1. Οι αιτήσεις για χορήγηση πιστοποιητικών εισαγωγής για τις ποσότητες που αναφέρονται στο άρθρο 1, που θα κατανεμηθούν σύμφωνα με τις διατάξεις της παραγράφου 3 του ιδίου αυτού άρθρου, υποβάλλονται στις αρμόδιες αρχές των κρατών μελών εντός των δέκα πρώτων ημερών κάθε τριμήνου.
2. Οι αιτήσεις έκδοσης πιστοποιητικού εισαγωγής:
- συνοδεύονται από έγγραφο, του οποίου το υπόδειγμα εμφαίνεται στο παράρτημα Ι, σύμφωνα με τις διατάξεις του άρθρου 3 το οποίο έχει εκδοθεί πριν από ένα μήνα το πολύ από έναν από τους οργανισμούς εκδόσεως που περιλαμβάνονται στο παράρτημα ΙΙ,
- πρέπει να περιλαμβάνουν την ένδειξη του επιπέδου της τιμής που προβλέπεται για την εισαγωγή που πρόκειται να πραγματοποιηθεί.
Οι αρμόδιες αρχές των κρατών μελών διατηρούν το έγγραφο καταγωγής επί τρία έτη.
3. Μπορούν να εκδοθούν πιστοποιητικά εισαγωγής για καθένα από τα τρία πρώτα τρίμηνα του έτους εντός του ορίου του ενός τετάρτου των ποσοτήτων που έχουν καθορισθεί για κάθε δημοκρατία. Για κάθε τρίμηνο, τα πιστοποιητικά εξαγωγής μπορούν να εκδοθούν εντός των ορίων των υπολοίπων ποσοτήτων.
Εντούτοις, όσον αφορά την Ελλάδα και για το 1993, τα πιστοποιητικά μπορούν να εκδοθούν μέχρι ποσότητα 320 τόνων για το πρώτο τρίμηνο και 128 τόνων για το τέταρτο τρίμηνο, για το σύνολο των τεσσάρων δημοκρατιών.
Άρθρο 3
1. Το έγγραφο καταγωγής που αναφέρεται στο άρθρο 2 καταρτίζεται σε πρωτότυπο και τρία αντίγραφα διαφορετικών χρωμάτων, σε έντυπο του οποίου το υπόδειγμα εμφαίνεται στο παράρτημα Ι.
Οι διαστάσεις του εντύπου είναι περίπου 210 x 297 χιλιοστά. Το πρωτότυπο καταρτίζεται σε λευκό χαρτί όπου είναι εμφανής οποιαδήποτε παραποίηση με μηχανικά ή χημικά μέσα.
2. Τα έντυπα εκτυπώνονται και συμπληρώνονται σε μία από τις γλώσσες της Κοινότητας.
3. Κάθε έγγραφο φέρει στο άνω δεξιό τετραγωνίδιο αύξοντα αριθμό. Τα αντίγραφα φέρουν τον ίδιο αριθμό με το πρωτότυπο.
4. Ο οργανισμός έκδοσης διατηρεί δύο αντίγραφα και ο αιτών παραλαμβάνει το πρωτότυπο και ένα αντίγραφο.
Άρθρο 4
1. Κάθε οργανισμός που εδίδει πιστοποιητικό και αναγράφεται στον κατάλογο που περιλαμβάνεται στο παράρτημα ΙΙ πρέπει:
α) να έχει αναγνωριστεί ως τέτοιος οργανισμός από την τρίτη χώρα η οποία εξάγει τα προϊόντα-
β) να έχει αναλάβει τη δέσμευση να παράσχει στην Επιτροπή και τα κράτη μέλη, μετά από σχετική αίτηση, οποιαδήποτε χρήσιμη πληροφορία που θα τους επιτρέψει να εξακριβώσουν τις ενδείξεις που αναγράφονται στο πιστοποιητικό καταγωγής και στις αιτήσεις για έκδοση πιστοποιητικών εισαγωγής.
2. Ο πίνακας αναθεωρείται από την Επιτροπή όταν ο οργανισμός εκδόσεως στην παράγραφο 1 στοιχείο α) δεν αναγνωρίζεται πλέον ή όταν ένας οργανισμός έκδοσης δεν πληροί τη μία από τις υποχρεώσεις τις οποίες έχει αναλάβει ή όταν έχει ορισθεί νέος οργανισμός εκδόσεως.
Άρθρο 5
1. Οι αιτήσεις πιστοποιητικών εισαγωγής κατανεμημένες ανά προϊόν και ανά χώρα καταγωγής διαβιβάζονται από τα κράτη μέλη στην Επιτροπή τη δέκατη έκτη ημέρα κάθε τριμήνου το αργότερο.
2. Η Επιτροπή αποφασίζει ανά προϊόν και ανά χώρα καταγωγής:
α) είτε να επιτρέψει την έκδοση πιστοποιητικών για όλες τις ποσότητες για τις οποίες υποβλήθηκε και διαβιβάστηκε αίτηση-
β) είτε να μειώσει τις ποσότητες αυτές κατά ένα ενιαίο ποσοστό.
3. Τα πιστοποιητικά εκδίδονται την τριακοστή ημέρα κάθε τριμήνου το αργότερο.
Άρθρο 6
1. Το πιστοποιητικό εισαγωγής ισχύει τρεις μήνες από την ημερομηνία έκδοσής του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 (6).
2. Η αίτηση έκδοσης πιστοποιητικού και το πιστοποιητικό φέρουν στο τετραγωνίδιο 8 την ένδειξη της δημοκρατίας. Για τα προϊόντα που υπάγονται στους κωδικούς 0104 10 30, 0104 10 80 και 0104 20 90, η αίτηση έκδοσης πιστοποιητικού και το πιστοποιητικό φέρουν στα τετραγωνίδια 17 και 18 την ένδειξη του καθαρού βάρους και του αριθμού των προς εισαγωγή ζώων.
Το πιστοποιητικό υποχρεώνει να γίνεται η εισαγωγή από την αναφερόμενη χώρα.
3. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, μόνον η ποσότητα που εμφαίνεται στο τετραγωνίδιο 17 του πιστοποιητικού εισαγωγής μπορεί να τεθεί σε ελεύθερη κυκλοφορία- γι' αυτό το σκοπό γράφεται στο τετραγωνίδιο 19 του εν λόγω πιστοποιητικού ο αριθμός "0".
4. Τα πιστοποιητικά εισαγωγής που εκδίδονται για τις ποσότητες που αναφέρονται στην παράγραφο 1, φέρουν στο τετραγωνίδιο 24 μία από τις ακόλουθες ενδείξεις:
- Exaccion limitada a cero (aplicacion del Reglamento (CEE) no 3943/92)
- Importafgift begraenset til nul (jf. forordning (EOF) nr. 3943/92)
- Beschraenkung der Abschoepfung auf Null (Anwendung der Verordnung (EWG) nr. 3943/92)
- Εισφορά περιοριζόμενη στο μηδέν (εφαρμογή του κανονισμού (ΕΟΚ) αριθ. 3943/92)
- Levy limited to zero (application of Regulation (EEC) No 3943/92)
- Prelevement limite a zero (application du reglement (CEE) no 3943/92)
- Prelievo limitato a zero (applicazione del regolamento (CEE) n. 3943/92)
- Heffing beperkt tot nul (toepassing van Verordening (EEG) nr. 3943/92)
- Direito nivelador limitado a zero (aplicacao do Regulamento (CEE) no 3943/92).
Άρθρο 7
Το ποσό της εγγύησης της σχετικής με τα πιστοποιητικά εισαγωγής ανέρχεται σε:
- 0,5 Ecu ανά κεφαλή, για τα ζώντα ζώα,
- 2 Ecu ανά 100 χιλιόγραμμα καθαρού βάρους για τα άλλα προϊόντα.
Άρθρο 8
Τα κράτη μέλη ανακοινώνουν στην Επιτροπή τηλετυπικώς ή με τηλεαντίγραφο, το αργότερο τη δέκατη πέμπτη μέρα από την έκδοση του πιστοποιητικού, τις ποσότητες, ανά προϊόν και ανά χώρα καταγωγής, για τις οποίες εκδόθηκαν πιστοποιητικά εισαγωγής στο πλαίσιο του παρόντος κανονισμού.
Άρθρο 9
Κατά παρέκκλιση από τις προθεσμίες που καθορίζονται στο άρθρο 2 παράγραφος 1 και στο άρθρο 5 παράγραφοι 1, 2 και 3 για το πρώτο τρίμηνο του 1993 εφαρμόζονται οι ακόλουθες διατάξεις:
- οι ακόλουθες αιτήσεις για τη χορήγηση πιστοποιητικού εισαγωγής θα διαβιβάζονται στις αρμόδιες αρχές κάθε κράτους μέλους το αργότερο στις 17 Φεβρουαρίου 1993,
- οι αιτήσεις για τη χορήγηση των πιστοποιητικών εισαγωγής, κατανεμημένες κατά προϊόν και κατά χώρα, θα διαβιβάζονται από τα κράτη μέλη στην Επιτροπή το αργότερο στις 20 Φεβρουαρίου 1993,
- τα πιστοποιητικά εκδίδονται το αργότερο στις 28 Φεβρουαρίου 1993.
Άρθρο 10
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Δεκεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 1993.

Labels: 10
3
17
18